Բիզնես ինովացիոն ֆորումի կազմակերպիչ, Ինֆորմացիոն տեխնոլոգիաների ձեռնարկությունների միության (ԻՏՁՄ) նախագահ Ալեքսանդր Եսայանը կարծում է, որ Բիզնես ինովացիոն ֆորումը հիանալի հարթակ է ոլորտի խնդիրները քննարկելու համար. «Ֆորումի ժամանակ քննարկում ենք այնպիսի թեմաներ, ինչպիսիք են թվայնացումը՝ որպես նոր հնարավորություն Հայաստանի տնտեսության զարգացման համար, գիտահետազոտական մշակույթը՝ Հայաստանի բարձր տեխնոլոգիական ոլորտում, նորարարական աճի ուղղությունները. Հայաստանի նորարարության ռազմավարությունը, մտավոր սեփականություն եւ տեղեկատվական անվտանգության խնդիրներն ու լուծումները, Հայաստանի ՏՀՏ եւ ԲՏ կրթության ապագան: İT ոլորտը վերջին ժամանակներս սկսել է մեծ տեղ զբաղեցնել մեր կյանքում: Այն անհնար է առանձնացնել թե՛ բիզնեսի, թե՛ արտադրության, թե՛ առօրյա ոլորտում: Ինովացիաները շատ կարեւոր են մեր բիզնեսի լավացման համար»: